  Анжелика Тихонова корреспондент Ижкарын «Кышкыттэм но ӟечлыко автомобиль сюресъёс» йӧскалык ӵектос улсын Ленин нимо урам дорысен Фронтовой урамысь 4 номеро корка дорозь сюресэз выльдӥзы. Со сярысь йӧскалык ӵектослэн улосвыл офисэзлэн пресс-службаез ивортэ. Кылем удмуртарняе котырез умоятонъя кар службаысь ӧнерчиослэсь, лэсьтӥськонэз чаклась экспертъёслэсь но Огъяросси калык фронтлэн ыстэм муртъёсызлэсь ӧри объектэз уже кутэмез сярысь актэз кинюртӥз Йӧскалык ӵектослэн улосвыл офисэзлэн пресс-службаезТупатъян ужъёс улсын сюрес лэсьтонъя «Ижевское» предприятиысь ӧнерчиос ӵошкытатӥсь но вылӥ сӥос вӧлдӥзы, 7 колодчаосты сюрес вылэн ог ӝуждалае ӝутӥзы, сюрс метрлэсь ятыр бордюръёс пуктӥзы.   Со сяна, пыдын ветлӥсьёслы 580 квадрат метр тротуар лэсьтӥзы. Вераны кулэ, Ижкарын «Кышкыттэм но ӟечлыко автомобиль сюресъёс» йӧскалык ӵектос улсын тупатъям сюресъёс пӧлын Фронтовой урам тямысэтӥез луиз. Нош оглом шоркарын ӵектосъя 25 иськем пала 27 сюрес люкетъёсты тупатъялозы. Тегъёс: Авто Ижкар сюресъёс тупатъянужъёс  